








CAN ALARUS, 


Sef hanes ehwech o ddynion pa rai a 
gytunasant a'u gilydd i 


GYMMUNO YN ENW'R 
CYTHRAUL. 


(Allom o'r ““Ohristian Brothers' Magaeine.”) 





Y Cymny hoff o rinwedd, 
'Rwyf yn eich galw'n mlaen: 

Rho'wch glust i wrando'n ostep, 
Yn gywir ar y gân; 

Cewch hanes chwech o feibion, 
Oedd ffyddlawn a chytun ; 

A sathru gwaith yr Arglwydd 
Wnai'r chwech uffernol ddyn, 


Y bobl aeth i'r dafarn 
Yn fore yn ddi-gudd, 

Ac yno hwy a yfent ON 
Nes oedd yn haner dydd : 

Cytuuo wnaent â'u gilydd, 

I brynu bara a gwin, 
Cymmuno 'n enw'r cythraul 
Wna'r chwech uffernol ddyn. 





I'r fynwent fawr hwy aethant, 
' A'r gelyn gyda hwy, 

1 gael cymmuno llawen, 

Heb ofni braw na chlwy ; 

'Rol iddynt dori'r bara 
” Cyn ei gymeryd e 
U Fe'u trawodd Duw hwy'n ddrylliau, 
| Yn ddarnau yn y lle. 


Pan ddaeth y bobl allan 
O'r Eglwys y prydnawn, 
Fe welsant chwech o ddynion 
Mewn dull truenus iawn ; 
Eu gwaed yn rhedeg allan 
O'u ífroenau a'u clistiau, clywch, 
Ac hefyd eu geneuau, 
O ddynion dibris trowch. 


Ni chaed 'r un gair o'u genau, 
Y chwech oedd yn y fan, 

| Mewn byr munudau sydyn 

| Hwy ddarfu fyn'd i'r farn, 

A. Í gael eu treio yno 
Ger bron yr Hwn a fu 

Yn dioddef dan yr hoelion 
Ar fynydd Calfari. 


Yn mynwent Eglwys Richmond, 
Yn Sir Gaerefrog fawr, 

Mae'u cyrff yn gorwedd heddyw 
Yn llwydedd yn y llawr, 

A'u heneidiau a ehedodd 

I fyd yr ysbrydoedd byw, 
I roddi cyfrif manwl, 

'Rol sathru deddfau Duw, 





O dadau mwyn a mamau, 
Tra byddwn yma'n byw, 
| Cymerwn hyn yn rhybydd 
e I beidio gwatwor Duw ; 
Rhyw olwg fawr echryslawn 
Oedd gwel'd y rhai'n yn wir 
Yn myn'd i'r farn yn feddwon 


o O flaen y Barnwr pur. 


Cewch hanes am rai eraill 
Fu'n sathru deddfau'r Iôr, 

Sef Pharaoh a'i holl fyddin 
A foddwyd yn y môr; 

Pan Moses a phlant Israel, 
Yn ddiogel ar y tir, 

— T'r farn 'r aeth Pharaoh a'i fyddin, 

A'i galon fel y dŵr. 


. Cewch hanes am bump arall 

Tu fewn i Feibl Duw, 

Sef dau ffoadur Pharaoh, 
I uffern aent yn fyw; 

Gwraig Lot ac Ananias 
A Saphira yn bur wir, 

Fu feirw am guddio'r arian 

' Sef rhan o werth y tir. 





Y Cymry hoff caredig 
Na thorwch ddeddfau Duw, 
Ŷ A chofiwch am y cariad 
Sydd ganddo at ddynolryw ; 

Fe roddodd Oen ei fynwes 
Yn aberth drosom ni, 
Mewn oeraidd ingawl angeu 

Ar fynydd Calfari. 


Gwrandewch ar weision Iesu, 
Sy'n ufydd ddydd a nos, 
Yn traethu ei genadwri 
A chofio'i angau loes ; 
Fe dalodd Ef ein dyled 
Fe'n prynodd oll yn rhydd, 
Cawn gymorth yn ol yr achos, 
A. nerth yn ol y dydd. 


H. ROBERTS, (PERERIN MÔN). 








|D. Edwards, Argraffydd, Towyn. 





